แผนผังองค์กร (Organization Chart)

แผนผังองค์กร (Organization Chart) ของบริษัท ณ วันที่ 31 ธันวาคม 2555
มีรายละเอียดดังนี้

[]

8.1 โครงสร้างการจัดการ

โครงสร้างการจัดการของบริษัท ประกอบไปด้วย คณะกรรมการบริษัท คณะกรรมการตรวจสอบ
คณะกรรมการสรรหาและพิจารณาค่าตอบแทน และคณะกรรมการจัดการโดยมี รายชื่อ
ขอบเขตอำนาจหน้าที่ หลักเกณฑ์การคัดเลือก จำนวนครั้งของการเข้าร่วมประชุม ข้อมูลการศึกษา
ประวัติการเข้ารับการอบรมของกรรมการแต่ละชุด (ตามเอกสารแนบ 1
รายละเอียดเกี่ยวกับคณะกรรมการบริษัท) ดังนี้

8.1.1 คณะกรรมการบริษัท

คณะกรรมการบริษัท ณ วันที่ 31 ธันวาคม 2555 ประกอบไปด้วย

- กรรมการที่เป็นผู้บริหาร 3 ท่าน

- กรรมการที่ไม่เป็นผู้บริหาร 1 ท่าน

- กรรมการที่เป็นอิสระ 3 ท่าน

ซึ่งมีจำนวนเพียงพอที่ถ่วงดุลไม่ให้บุคคลหรือกลุ่มบุคคลใดมีอำนาจเหนือการตัดสินใจของกรรมการได้
ดังรายชื่อต่อไปนี้

+-----------------+----------------+-----------------------------------+
| 1. นายสมชาย     | ศิริเลิศพานิช      | รองประธานกรรมการ, กรรมการผู้จัดการ   |
|                 |                | และกรรมการสรรหาและพิจารณาค่าตอบแทน  |
+-----------------+----------------+-----------------------------------+
| 2. นายชัยวัฒน์     | อัศวินทรางกูร     | กรรมการอิสระ, ประธานกรรมการตรวจสอบ |
|                 |                | และปร                             |
|                 |                | ะธานกรรมการสรรหาและพิจารณาค่าตอบแทน |
+-----------------+----------------+-----------------------------------+
| 3.              | สินคุณากร        | กรรมการอิสระ, กรรมการตรวจสอบ       |
| นางสาวเบญจวรรณ์  |                | และกรรมการสรรหาและพิจารณาค่าตอบแทน  |
+-----------------+----------------+-----------------------------------+
| 4. ดร.อริชัย      | รักธรรม         | กรรมการอิสระ,                      |
| รักธรรม          |                | กรรมการตรวจสอ                     |
|                 |                | บและกรรมการสรรหาและพิจารณาค่าตอบแทน |
+-----------------+----------------+-----------------------------------+
| 5. นายทวี        | กุลเลิศประเสริฐ   | กรรมการ                           |
+-----------------+----------------+-----------------------------------+
| 6. นางอังสณา     | วีรฉัตรสกุล       | กรรมการ                           |
|                 |                |                                   |
| 7. นางสาวยุวดี    | นิพัทธมานนท์      | กรรมการ                           |
+-----------------+----------------+-----------------------------------+
|                 |                |                                   |
+-----------------+----------------+-----------------------------------+

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายสมชาย ศิริเลิศพานิช ,นายทวี
กุลเลิศประเสริฐ, นางอังสณา วีรฉัตรสกุล และนางสาวยุวดี นิพัทธมานนท์
กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท
ตามหนังสือรับรองกระทรวงพาณิชย์

โดยมี นางสาวสิริเบญ หมอใจบุญ เป็นเลขานุการคณะกรรมการบริษัทฯ

โครงสร้างของคณะกรรมการบริษัท

1) คณะกรรมการของบริษัท ประกอบด้วยกรรมการอย่างน้อย 5 คน
องค์ประชุมในการประชุมคณะกรรมการ
จะต้องประกอบด้วยกรรมการไม่น้อยกว่ากึ่งหนึ่งของจำนวนกรรมการทั้งหมด

2) การดำรงตำแหน่งของกรรมการ กรรมการต้องออกจากตำแหน่งอย่างน้อยจำนวนหนึ่งในสาม
โดยอัตรา ถ้าจำนวนกรรมการจะแบ่งออกให้เป็นสามส่วนไม่ได้
ก็ให้ออกโดยจำนวนใกล้เคียงที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้จับสลากว่าผู้ใดจะออก ส่วนปีหลังๆต่อไป
ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

3) คณะกรรมการของบริษัทต้องดำเนินการประชุมทุกเดือน เว้นแต่มีเหตุขัดข้อง
และอย่างน้อยต้องมีการประชุมคณะกรรมการ 3 เดือนต่อครั้ง

4) กรรมการต้องแจ้งให้บริษัททราบโดยไม่ชักช้า
หากมีส่วนได้เสียในสัญญาที่บริษัททำขึ้นไม่ว่าโดยตรง หรือโดยอ้อม หรือถือหุ้น หุ้นกู้
เพิ่มขึ้นหรือลดลงในบริษัท หรือบริษัทในเครือ

ขอบเขต อำนาจ หน้าที่ ความรับผิดชอบ

คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
และมีอำนาจหน้าที่ดำเนินการภายในขอบเขตของกฎหมาย
วัตถุประสงค์และข้อบังคับของบริษัทและตามมติของที่ประชุมใหญ่ผู้ถือหุ้น และมีอำนาจกระทำการใดๆ
ตามที่ระบุไว้ในหนังสือบริคณห์สนธิ

1)  นโยบาย แผนการดำเนินงาน งบประมาณ

    1.  พิจารณานโยบาย แผนการดำเนินงาน ตามที่เสนอ

    2.  พิจารณางบประมาณต่างๆ ที่เกี่ยวข้อง รวมทั้งสิ่งที่ต้องริเริ่มต่างๆ
        ที่สำคัญเพื่อให้บรรลุเป้าหมาย

2)  การมอบอำนาจของคณะกรรมการ

    1.  คณะกรรมการมอบอำนาจให้กรรมการผู้มีอำนาจลงลายมือชื่อผูกพันบริษัท
        โดยกรรมการสองท่านลงลายมือชื่อร่วมกัน และประทับตราสำคัญของบริษัท
        และคณะกรรมการอาจกำหนดกรรมการผู้มีอำนาจลงลายมือชื่อผูกพันบริษัทได้

3)  การติดตาม

    1.  ติดตามการดำเนินงาน ตามนโยบาย แผนการดำเนินตามที่ได้รับอนุมัติ

    2.  ติดตามเสนอแนะผลประกอบการรายไตรมาสของบริษัท

4)  การควบคุมดูแลระบบงานต่างๆ

    1.  ดูแลและจัดให้มีระบบการควบคุมภายในที่เหมาะสม ข้อมูลต่างๆ มีความถูกต้องเชื่อถือได้
        และเป็นไปตามข้อกำหนดของหน่วยงานทางการที่กำกับดูแล รวมทั้งระบบการดูแลทรัพย์สิน
        และการใช้ทรัพยากรต่างๆอย่างมีประสิทธิภาพ

    2.  ดูแลรายการที่เกี่ยวโยงกันตามข้อกำหนดของทางการ

5)  การประสานงานและการสื่อสารกับผู้ที่เกี่ยวข้องกับบริษัท

    1.  จัดให้มีระบบการสื่อสาร การประสานงาน การเปิดเผยข้อมูลต่างๆ
        กับบุคคลที่เกี่ยวข้องกับบริษัท และสาธารณชนต่างๆ อย่างเพียงพอ

6)  การจัดตั้งคณะกรรมการชุดต่างๆ

  6.1) พิจารณาจัดตั้งคณะกรรมการตรวจสอบ เพื่อทำหน้าที่ในการกำกับดูแล
  และตรวจสอบการปฏิบัติงานให้เป็นไปตามที่กำหนด

  6.2) พิจารณาจัดตั้งคณะกรรมการสรรหาและพิจารณาค่าตอบแทน
  เพื่อทำหน้าที่สรรหาและพิจารณาค่าตอบแทนกรรมการและผู้บริหารให้เป็นไปตามที่กำหนด

การคัดเลือกกรรมการอิสระ และกระบวนการสรรหา

การแต่งตั้งกรรมการอิสระเป็นการเสนอรายชื่อให้ที่ประชุมคณะกรรมการบริษัทเป็นผู้พิจารณา
ซึ่งได้ผ่านการพิจารณาจากคณะกรรมการสรรหาและพิจารณาค่าตอบแทนแล้ว
โดยกรรมการอิสระมีความเป็นอิสระจากการดำเนินธุรกิจของบริษัท

ในการคัดเลือกกรรมการอิสระ และกระบวนการสรรหา จะพิจารณาถึงคุณสมบัติ ความรู้
ความสามารถ ทักษะ ประสบการณ์ ความเชี่ยวชาญที่หลากหลาย และภาวะผู้นำ
ตลอดจนวิสัยทัศน์และทัศนะคติที่ดีต่อองค์กรอันเป็นประโยชน์ต่อการดำเนินกิจการของบริษัท
รวมทั้งพิจารณาถึงขนาด จำนวนและองค์ประกอบของคณะกรรมการที่เหมาะสม
เพื่อส่งเสริมการกำกับดูแลกิจการที่ดี และให้การบริหารจัดการเป็นไปอย่างมีประสิทธิภาพ
ตลอดจนสอดคล้องกับข้อกำหนดของทางการและสภาพแวดล้อมที่เปลี่ยนแปลงไป ทั้งนี้คุณสมบัติต่างๆ
เป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์

(หลักเกณฑ์และวิธีการสรรหา รายละเอียดตามหัวข้อ 8.1.3
คณะกรรมการสรรหาและพิจารณาตอบแทน)

ทั้งนี้เป็นไปตามข้อบังคับของบริษัทโดยมีรายละเอียด ดังนี้

1.  ในการลงคะแนนเสียงเลือกตั้งกรรมการ
    ให้เลือกกรรมการโดยนับคะแนนเสียงข้างมากของจำนวนเสียงทั้งหมดของผู้ถือหุ้นที่มาประชุมและมีสิทธิออกเสียงโดยให้นับว่าผู้ถือหุ้นทุกคนมีคะแนนเสียงเท่ากับหนึ่งหุ้นต่อหนึ่งเสียง

2.  การดำรงตำแหน่งของกรรมการ กรรมการต้องออกจากตำแหน่งอย่างน้อยจำนวนหนึ่งในสาม
    โดยอัตรา ถ้าจำนวนกรรมการจะแบ่งออกให้เป็นสามส่วนไม่ได้
    ก็ให้ออกโดยจำนวนใกล้เคียงที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากว่าผู้ใดจะออก ส่วนปีหลังๆต่อไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
    กรรมการผู้ออกจากตำแหน่งไปนั้นอาจเลือกเข้ารับตำแหน่งอีกได้

3.  นอกจากการพ้นตำแหน่งตามวาระแล้ว กรรมการอาจพ้นตำแหน่งเมื่อ

    1.  ตาย

    2.  ลาออก

    3.  ขาดคุณสมบัติ หรือมีลักษณะต้องห้ามตามกฎหมายบริษัทมหาชนจำกัด

    4.  ที่ประชุมผู้ถือหุ้นมีมติให้ออก

    5.  ศาลมีคำสั่งให้ออก

4.  ในกรณีที่ตำแหน่งกรรมการว่างลงเพราะเหตุอื่น นอกเหนือถึงคราวออกตามวะระ
    ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายบริษัทมหาชน
    จำกัด เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการเหลือน้อยกว่าสองเดือน

    -   บุคคลซึ่งเข้าเป็นกรรมการแทนดังกล่าว
        จะอยู่ในตำแหน่งกรรมการได้เพียงเท่าวาระที่เหลืออยู่ของกรรมการที่ตนแทน

    -   มติของคณะกรรมการตามวรรคหนึ่ง
        ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

5.  ที่ประชุมผู้ถือหุ้น
    อาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมมีสิทธิออกเสียงและมีหุ้นกันได้ไม่น้อยกว่ากึ่งหนึ่ง
    ของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การเข้าร่วมประชุมของคณะกรรมการ

ในรอบปี 2555 บริษัทได้จัดให้มีการประชุมคณะกรรมการบริษัททั้งสิ้น 13 ครั้ง
โดยมีกรรมการเข้าร่วมประชุมในแต่ละครั้ง ดังนี้

+----------------------------------+-----------------------------------+
| ชื่อกรรมการ                        | จำนวนครั้งที่ร่วมประชุม                 |
+----------------------------------+-----------------------------------+
| นายสมชาย ศิริเลิศพานิช               | 13/13                             |
+----------------------------------+-----------------------------------+
| นายชัยวัฒน์ อัศวินทรางกูร              | 13/13                             |
+----------------------------------+-----------------------------------+
| นางสาวเบญจวรรณ์ สินคุณากร           | 13/13                             |
+----------------------------------+-----------------------------------+
| ดร.อริชัย รักธรรม                   | 12/13                             |
+----------------------------------+-----------------------------------+
| นายทวี กุลเลิศประเสริฐ               | 12/13                             |
+----------------------------------+-----------------------------------+
| นางสาวมณี วรกิตติ                   | 7/7                               |
|                                  |                                   |
| นางอังสณา วีรฉัตรสกุล                | 9/9                               |
+----------------------------------+-----------------------------------+

หมายเหตุ :

1.  นางสาวมณี วรกิตติ ถึงแก่กรรมเมื่อวันที่ 11 กรกฎาคม 2555 ที่ผ่านมา ทำให้สิ้นสุดหน้าที่

  ตำแหน่งกรรมการบริษัทในทันที

2.  นางอังสณา วีรฉัตรสกุล ได้รับการแต่งตั้งเป็นกรรมการบริษัท
    ตามมติที่ประชุมสามัญผู้ถือหุ้นของบริษัท ครั้งที่ 1/2555 ซึ่งประชุมเมื่อวันที่ 27 เมษายน 2555
    ที่ผ่านมา

3.  นางสาวยุวดี นิพัทธมานนท์ เพิ่งได้รับการแต่งตั้งเป็นกรรมการบริษัท
    ตามมติที่ประชุมคณะกรรมการบริษัท ครั้งที่ 13/2555 ซึ่งประชุมเมื่อวันที่ 27 ธันวาคม 2555
    โดยให้ดำรงตำแหน่งแทนกรรมการที่ออกจากตำแหน่งก่อนครบกำหนดวาระ (นางสาวมณี
    วรกิตติ) และมีอำนาจผูกพันบริษัท อยู่ในตำแหน่งเท่าวาระที่เหลืออยู่ของกรรมการที่พ้นตำแหน่ง

8.1.2 คณะกรรมการตรวจสอบ

คณะกรรมการตรวจสอบ ณ วันที่ 31 ธันวาคม 2555 ประกอบไปด้วยกรรมการ 3 ท่าน ดังนี้

  ------------------ ----------------- -----------------------------------
  1. นายชัยวัฒน์        อัศวินทรางกูร        ประธานคณะกรรมการตรวจสอบ

  2. นางสาวเบญจวรรณ์  สินคุณากร           กรรมการตรวจสอบ

  3. ดร.อริชัย         รักธรรม            กรรมการตรวจสอบ
  ------------------ ----------------- -----------------------------------

โดยมี นายพรอนันต์ วงษ์นิพนธ์ เป็นเลขานุการคณะกรรมการตรวจสอบ

ทั้งนี้ กรรมการตรวจสอบทั้ง 3 ท่าน
ไม่มีรายการเกี่ยวกับความสัมพันธ์ทางธุรกิจหรือการให้บริการทางวิชาชีพระหว่างกรรมการอิสระกับบริษัท
บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้งทางผลประโยชน์
ตามข้อกำหนดของหน่วยงานทางการที่กำกับดูแล ได้แก่
สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
และหน่วยงานอื่นๆที่เกี่ยวข้อง โดยกรรมการตรวจสอบทั้ง 3
ท่านมีประสบการณ์และมีความรู้ในการสอบทานงบการเงิน ดังนี้

+-------------------+---------+---------------+-----------------------+
| ชื่อ-สกุล/           | ประ     |               |                       |
|                   | สบการณ์ท |               |                       |
|                   | ำงานด้าน |               |                       |
|                   | กรรมการ |               |                       |
|                   | ตรวจสอบ |               |                       |
|                   | (การส   |               |                       |
|                   | อบทานงบ |               |                       |
|                   | การเงิน) |               |                       |
+-------------------+---------+---------------+-----------------------+
| ตำแหน่ง            | ช่วงเวลา | ตำแหน่ง        | ชื่อหน่วยงาน/บริษัท/       |
|                   |         |               |                       |
|                   |         |               | ประเภทธุรกิจ            |
+-------------------+---------+---------------+-----------------------+
| นายชัยวัฒน์          | 2555 –  | -             | - บมจ.ลีฟวิ่งแลนด์        |
| อัศวินทรางกูร        | ปัจจุบัน   | กรรมการอิสระ,  | แคปปิตอล               |
|                   |         | ประธานก       |                       |
| - กรรมการอิสระ     | 2550 –  | รรมการตรวจสอบ | - บมจ.เจนเนอรัล        |
|                   | ปัจจุบัน   |               | เอ็นจิเนียริ่ง             |
| ประธาน            |         |               |                       |
| กรรมการตรวจสอบ    | 2548 –  |               | - บล.เมอร์ชั่น พาร์ทเนอร์  |
|                   | ปัจจุบัน   |               | จำกัด(มหาชน)           |
|                   |         |               |                       |
|                   | 2547 –  |               | - บมจ.แนเชอรัล พาร์ค    |
|                   | ปัจจุบัน   |               |                       |
|                   |         |               | - บมจ.กรุงไทยคาร์เร้นท์   |
|                   | 2546 –  |               | แอนด์ลีส                |
|                   | ปัจจุบัน   |               |                       |
|                   |         |               | - บมจ. ซินเท็ค          |
|                   | 2548 –  |               | คอนสตรัคชั่น             |
|                   | ปัจจุบัน   |               |                       |
|                   |         |               | - บมจ.โรงพิมพ์ตะวันออก   |
+-------------------+---------+---------------+-----------------------+
| นางสาวเบญจวรรณ์    | 2552 –  | -             | - บมจ. มัลติแบกซ์        |
| สินคุณากร           | ปัจจุบัน   | ก             |                       |
|                   |         | รรมการอิสระและ | - บมจ. ซินเท็ค          |
| - กรรมการอิสระ     | 2546 –  |               | คอนสตรัคชั่น             |
| และกรรมการ        | ปัจจุบัน   | ก             |                       |
| ตรวจสอบ           |         | รรมการตรวจสอบ | - บริษัท พรอสเพค        |
|                   | 2540 –  |               | คอนซัลติ้ง จำกัด          |
|                   | ปัจจุบัน   | - กรรมการอิสระ |                       |
|                   |         | และก          | (ทำธุรกิจใ              |
|                   |         | รรมการตรวจสอบ | ห้บริการการตรวจสอบภายใน |
|                   |         |               | แล                    |
|                   |         | -             | ะวางระบบต่างๆที่เกี่ยวข้อง) |
|                   |         | กรรมการผู้จัดการ |                       |
+-------------------+---------+---------------+-----------------------+
| ดร. อริชัย รักธรรม   | 2553 –  | - กรรมการอิสระ | - บมจ. เอ็ม ลิ้งค์ เอเชีย  |
|                   | ปัจจุบัน   | และก          | คอร์ปอเรชั่น             |
| - กรรมการอิสระ     |         | รรมการตรวจสอบ |                       |
| และกรรมการตรวจสอบ | 2550 –  |               | - บมจ. ซินเท็ค          |
|                   | ปัจจุบัน   | -             | คอนสตรัคชั่น             |
|                   |         | ที่ปรึก          |                       |
|                   | 2552 –  | ษาด้านการบริหาร | - บริษัท ฝาจีบ จำกัด      |
|                   | 2555    |               | (มหาชน)               |
|                   |         | ความเสี่ยง      |                       |
+-------------------+---------+---------------+-----------------------+

โครงสร้างของคณะกรรมการตรวจสอบ

1)  ประกอบด้วยกรรมการที่เป็นอิสระอย่างน้อยหนึ่งในสามของจำนวนกรรมการทั้งหมด
หรืออย่างน้อย 3 คน

2)  คณะกรรมการสรรหาและพิจารณาค่าตอบแทน เป็นผู้พิจารณาคัดสรรบุคคลที่มีคุณสมบัติเหมาะสมดำรงตำแหน่งกรรมการตรวจสอบที่เป็นอิสระและนำเสนอต่อคณะกรรมการบริษัทหรือที่ประชุมผู้ถือหุ้นเป็นผู้แต่งตั้งกรรมการตรวจสอบ โดยกรรมการตรวจสอบจะต้องเป็นกรรมการบริษัท
และมีวาระในการดำรงตำแหน่ง 3 ปี
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้

3) หากตำแหน่งกรรมการฯว่างลงเพราะเหตุอื่นนอกจากถึงคราวออกตามวาระ  ให้คณะกรรมการบริษัท
(โดยคณะกรรมการสรรหาฯ)แต่งตั้งบุคคลที่มีคุณสมบัติเหมาะสมเป็นกรรมการฯเพื่อให้ครบตามข้อกำหนด โดยกรรมการฯดังกล่าวทำหน้าที่เป็นกรรมการฯแทนเพียงเท่าวาระที่เหลืออยู่ของกรรมการฯซึ่งตนแทน

4)
กรรมการตรวจสอบจะได้รับการอบรมและเสริมสร้างความรู้อย่างต่อเนื่องในเรื่องที่เกี่ยวข้องกับการดำเนินงานของคณะกรรมการตรวจสอบ

  บทบาท หน้าที่ ความรับผิดชอบ

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนการให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฎิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างอิสระปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบการควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  พิจารณางบประมาณและกำลังพลของหน่วยงานตรวจสอบภายใน

8.  พิจารณาระบบการควบคุมภายใน แผนงาน และแนวทางตรวจสอบ
    รวมทั้งการประเมินผลการตรวจสอบการดำเนินงานด้านต่างๆของบริษัทตามวิธีการและมาตรฐานที่ยอมรับโดยทั่วไป

9.  กำกับดูแล สอบทาน
    และให้ความเห็นในการปฏิบัติงานของหน่วยงานตรวจสอบภายในและประสานงานกับผู้สอบบัญชี

10. พิจารณาว่าจ้างหรือนำผู้เชี่ยวชาญเฉพาะด้านมาปรึกษาหารือและให้ความเห็นได้
    ตามที่คณะกรรมการตรวจสอบพิจารณาเห็นว่าเหมาะสม

11. ปฏิบัติการอื่นใดตามที่กฎหมายกำหนดหรือคณะกรรมการของบริษัทจะมอบหมายและในการปฏิบัติตามขอบเขตอำนาจหน้าที่ให้คณะกรรมการตรวจสอบมีอำนาจเรียก
    สั่งการ ให้ฝ่ายจัดการ หัวหน้าหน่วยงานหรือพนักงานของบริษัทที่เกี่ยวข้องมาให้ความเห็น
    ร่วมประชุม หรือส่งเอกสารตามที่เห็นว่าเกี่ยวข้องจำเป็น

การเข้าร่วมประชุมของคณะกรรมการตรวจสอบ

ในรอบปี 2555 บริษัทได้จัดให้มีการประชุมคณะกรรมการตรวจสอบทั้งสิ้น 5 ครั้ง
โดยมีกรรมการเข้าร่วมประชุมในแต่ละครั้ง ดังนี้

  ----------------------------------- -----------------------------------
  ชื่อกรรมการ                           จำนวนครั้งที่ร่วมประชุม

  นายชัยวัฒน์ อัศวินทรางกูร                 5/5

  นางสาวเบญจวรรณ์ สินคุณากร              5/5

  ดร.อริชัย รักธรรม                      4/5
  ----------------------------------- -----------------------------------

8.1.3 คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ณ วันที่ 31 ธันวาคม 2555 ประกอบไปด้วยกรรมการ
5 ท่าน ดังนี้

  ------------------ ----------------- -----------------------------------------
  1. นายชัยวัฒน์        อัศวินทรางกูร        ประธานคณะกรรมการสรรหาและพิจารณาค่าตอบแทน,
                                       กรรมการอิสระ

  2. นางสาวเบญจวรรณ์  สินคุณากร           กรรมการสรรหาฯ, กรรมการอิสระ

  3. ดร.อริชัย         รักธรรม            กรรมการสรรหาฯ, กรรมการอิสระ

  4. นายสมชาย        ศิริเลิศพานิช         กรรมการสรรหาฯ, กรรมการผู้จัดการ

  5. นางอังสณา        วีรฉัตรสกุล          กรรมการสรรหาฯ
  ------------------ ----------------- -----------------------------------------

โดยมี นางสาวสิริเบญ หมอใจบุญ เป็นเลขานุการคณะกรรมการสรรหาและพิจารณาค่าตอบแทน

ขอบเขต ภาระหน้าที่ คณะกรรมการสรรหาและพิจารณาค่าตอบแทน

1.  วัตถุประสงค์

เพื่อปฏิบัติหน้าที่ในการพิจารณาสรรหา บุคคลที่มีความรู้ ความสามารถ เข้าดำรงตำแหน่ง
กรรมการบริษัท กรรมการชุดย่อยต่างๆ และผู้บริหารระดับสูงตั้งแต่ผู้อำนวยการฝ่ายขึ้นไป
ตลอดจนการพิจารณากำหนดค่าตอบแทนบุคคลดังกล่าวอย่างเหมาะสม

2.  องค์ประกอบและคุณสมบัติ

  -   คณะกรรมการสรรหาและพิจารณาค่าตอบแทนได้รับการแต่งตั้งโดยคณะกรรมการบริษัท
  ประกอบไปด้วยกรรมการบริษัทไม่น้อยกว่า 3 คน ทั้งนี้ประธานคณะกรรมการสรรหาฯ
  และกรรมการส่วนใหญ่ควรเป็นกรรมการอิสระ

  - มีวาระในการดำรงตำแหน่งคราวละ 3 ปี ทั้งนี้อาจได้รับเลือกเข้ารับตำแหน่งอีกได้

  -  หากตำแหน่งกรรมการฯว่างลงเพราะเหตุอื่นนอกจากถึงคราวออกตามวาระ  ให้คณะกรรมการบริษัทแต่งตั้งบุคคลที่มีคุณสมบัติเหมาะสมเป็นกรรมการฯเพื่อให้ครบตามข้อกำหนด โดยกรรมการฯดังกล่าวทำหน้าที่เป็นกรรมการฯแทนเพียงเท่าวาระที่เหลืออยู่ของกรรมการฯซึ่งตนแทน

  -  มีความรู้ ความสามารถ และประสบการณ์ในด้านต่างๆ
  ตลอดจนเข้าใจถึงหน้าที่และความรับผิดชอบ

  -   คณะกรรมการสรรหาและพิจารณาค่าตอบแทน แต่งตั้งบุคลากรของบริษัทที่มีคุณสมบัติเหมาะสม
  ทำหน้าที่เป็นเลขานุการ

3.  ภาระหน้าที่และความรับผิดชอบ

  3.1 งานด้านการพิจารณาสรรหา

(1) พิจารณากำหนดนโยบายและหลักเกณฑ์ วิธีการสรรหา กรรมการ
กรรมการผู้จัดการกรรมการชุดย่อยต่างๆ และผู้บริหารระดับสูงตั้งแต่ผู้อำนวยการฝ่ายขึ้นไป
เพื่อเสนอให้คณะกรรมการบริษัทพิจารณา

(2) กำหนดคุณสมบัติของกรรมการที่ต้องการสรรหาให้เป็นไปตามโครงสร้าง ขนาด
และองค์ประกอบตามที่กำหนด

(3) สรรหาบุคคลเพื่อดำเนินการพิจารณาและเสนอชื่อบุคคลที่มีคุณสมบัติตามนโยบายและหลักเกณฑ์
ที่กำหนด เพื่อดำรงตำแหน่งกรรมการ กรรมการชุดย่อย
และผู้บริหารระดับสูงตั้งแต่ผู้อำนวยการฝ่ายขึ้นไป

(4) ตรวจสอบให้รอบคอบว่าบุคคลที่จะถูกเสนอชื่อ
เป็นบุคคลที่มีคุณสมบัติเหมาะสมตามข้อกำหนดของบริษัท, ข้อกำหนดของหน่วยงานทางการที่กำกับดูแล
และตามข้อกำหนดของกฎหมาย

(5) ดำเนินการทาบทาม / ประสานงาน / ติดต่อ
บุคคลที่มีคุณสมบัติเหมาะสมตามหลักเกณฑ์ที่กำหนด
เพื่อให้มีความมั่นใจว่าบุคคลดังกล่าวมีความยินดีที่จะรับตำแหน่ง
หากได้รับการพิจารณาจากคณะกรรมการบริษัท และ/หรือ จากที่ประชุมผู้ถือหุ้นของบริษัท

(6) นำเสนอชื่อบุคคลให้คณะกรรมการบริษัทพิจารณาและบรรจุในหนังสือเชิญประชุมผู้ถือหุ้นประจำปี
เพื่อให้ผู้ถือหุ้นพิจารณาต่อไป

(7) ดำเนินการตามที่คณะกรรมการบริษัทมอบหมาย

  3.2 งานด้านการพิจารณาค่าตอบแทน

(1) พิจารณากำหนดนโยบายและหลักเกณฑ์ วิธีการ การกำหนดค่าตอบแทนต่างๆ ของกรรมการ
กรรมการผู้จัดการ และผู้บริหารระดับสูงตั้งแต่ผู้อำนวยการฝ่ายขึ้นไป
เพื่อเสนอให้คณะกรรมการบริษัทพิจารณา

(2)
ทบทวนความเหมาะสมของนโยบายและหลักเกณฑ์ดังกล่าวให้สอดคล้องกับสถานการณ์ต่างๆอย่างเพียงพอ

(3) กำหนดแนวทางการประเมินผลงานของกรรมการ กรรมการผู้จัดการ
ผู้บริหารระดับสูงตั้งแต่ผู้อำนวยการฝ่ายขึ้นไป เพื่อพิจารณาปรับผลตอบแทนประจำปี

(4) พิจารณาข้อมูลค่าตอบแทนกรรมการ โดยเทียบเคียงกับบริษัทในกลุ่มอุตสาหกรรมเดียวกัน
ตามข้อมูลสรุปของตลาดหลักทรัพย์แห่งประเทศไทย และ / หรือ ข้อมูลอื่นที่เกี่ยวข้อง

(5)  ดูแลให้กรรมการ กรรมการผู้จัดการ และผู้บริหารระดับสูงตั้งแต่ผู้อำนวยการฝ่ายขึ้นไป
ได้รับผลตอบแทนที่เหมาะสมกับหน้าที่และความรับผิดชอบ

(6) นำเสนอค่าตอบแทนที่กำหนดให้คณะกรรมการพิจารณา ค่าตอบแทนกรรมการผู้จัดการ
และค่าตอบแทนผู้บริหารระดับสูงตั้งแต่ผู้อำนวยการฝ่ายขึ้นไป
ส่วนค่าตอบแทนกรรมการนำเสนอให้ผู้ถือหุ้นพิจารณาต่อไป

(7) จัดทำรายงานการจ่ายค่าตอบแทนแก่กรรมการและผู้บริหารระดับสูงของบริษัท
โดยเปิดเผยไว้ในรายงานประจำปีของบริษัท

(8) ดำเนินการตามที่คณะกรรมการบริษัทมอบหมาย

4.  จำนวนครั้งในการประชุม

  - คณะกรรมการสรรหาและพิจารณาค่าตอบแทนกำหนดให้มีการประชุมอย่างน้อยปีละ 2 ครั้ง

  - ในการประชุมคณะกรรมการสรรหาและพิจารณาค่าตอบแทนแต่ละครั้งต้องมีกรรมการ

  เข้าร่วมประชุมอย่างน้อยกึ่งหนี่งของจำนวนกรรมการทั้งหมด จึงจะครบเป็นองค์

  ประชุม

  - มติที่ประชุมจะกระทำโดยได้รับเสียงข้างมากของกรรมการที่มาประชุมครบองค์ประชุม

5.  การรายงานของคณะกรรมการสรรหาและพิจารณาค่าตอบแทน

  -
  รายงานการดำเนินงานของคณะกรรมการสรรหาและพิจารณาค่าตอบแทน ต่อคณะกรรมการบริษัทในระยะเวลาที่เหมาะสม
  เพื่อให้คณะกรรมการบริษัทได้พิจารณาดำเนินการตามสมควร พร้อมทั้งบันทึกรายงานการประชุม

  - รายงานผลการปฏิบัติหน้าที่ในรอบปีต่อผู้ถือหุ้น ในรายงานประจำปีของบริษัท โดยมีเนื้อหาดังนี้
  รายชื่อคณะกรรมการสรรหาและพิจารณาค่าตอบแทน, จำนวนครั้งของการประชุม,
  จำนวนครั้งของกรรมการสรรหาและพิจารณาค่าตอบแทนเข้าร่วมประชุม
  รายละเอียดสรุปของกฎบัตรคณะกรรมการสรรหาและพิจารณาค่าตอบแทน เป็นต้น

6. การเปิดเผยข้อมูลเกี่ยวกับคณะกรรมการสรรหาและพิจารณาค่าตอบแทน

  - เปิดเผยข้อมูลกฎบัตรคณะกรรมการสรรหาและพิจารณาค่าตอบแทนใน web-site ของบริษัท

7. ที่ปรึกษาคณะกรรมการสรรหาและพิจารณาค่าตอบแทน

  - คณะกรรมการสรรหาและพิจารณาค่าตอบแทนอาจว่าจ้างที่ปรึกษาเพื่อขอความเห็นทางวิชาชีพ
  หรือขอคำปรึกษาจากผู้เชี่ยวชาญ
  ในเรื่องที่จะช่วยให้คณะกรรมการสรรหาและพิจารณาค่าตอบแทนปฏิบัติหน้าที่ตามกฎบัตรได้อย่างเหมาะสมเพียงพอ
  ด้วยค่าใช้จ่ายของบริษัทฯ

การเข้าร่วมประชุมของคณะกรรมการสรรหาและพิจารณาค่าตอบแทน

ในรอบปี 2555 บริษัทได้จัดให้มีการประชุมคณะกรรมการสรรหาและพิจารณาค่าตอบแทนทั้งสิ้น 5
ครั้ง โดยมีกรรมการเข้าร่วมประชุมในแต่ละครั้ง ดังนี้

  ---------------------------------- ------------------------------------
  ชื่อกรรมการ                          จำนวนครั้งที่ร่วมประชุม

  นายชัยวัฒน์ อัศวินทรางกูร                5/5

  นางสาวเบญจวรรณ์ สินคุณากร             5/5

  นายสมชาย ศิริเลิศพานิช                 5/5

  นางอังสณา วีรฉัตรสกุล                  5/5

  ดร.อริชัย รักธรรม                     5/5
  ---------------------------------- ------------------------------------

8.1.4 คณะกรรมการจัดการ

คณะกรรมการจัดการ ณ วันที่ 31 ธันวาคม 2555 ประกอบไปด้วย

  ------------------ ----------------- -----------------------------------
  1. นายสมชาย        ศิริเลิศพานิช         กรรมการผู้จัดการ

  2 .นายณยศ          ปิสัญธนะกูล          ผู้ช่วยกรรมการผู้จัดการ

  3. นางอังสณา        วีรฉัตรสกุล          ผู้อำนวยการฝ่ายทรัพยากรบุคคลและธุรการ

  4. นายจิรโมท        พหูสูตร             ผู้จัดการฝ่ายพัฒนาธุรกิจ

  5. นายยศ           ลักษณ์โกเศศ         ที่ปรึกษาบริษัท
  ------------------ ----------------- -----------------------------------

ขอบเขต ภาระหน้าที่ ของคณะกรรมการจัดการ

1. กำหนดเป้าหมาย แนวนโยบายในด้านต่าง ๆ เพื่อนำเสนอคณะกรรมการบริษัทพิจารณา

2. ดำเนินการตามแนวนโยบายที่ได้รับจากคณะกรรมการบริษัท

  3. พิจารณาและติดตามผลงานของหน่วยงานต่าง ๆ
  ของบริษัทให้เป็นไปตามเป้าหมายและแผนงานที่กำหนด

  4. พิจารณาคัดเลือกโครงการใหม่ รวมทั้งศึกษาความเป็นไปได้ ในการเข้าร่วมประมูลงาน

  5. พิจารณาปรับแผนงาน/งบประมาณ ในการดำเนินงานของโครงการต่างๆ

  6. ให้ข้อเสนอแนะ คำปรึกษา แนวนโยบายกับคณะทำงานต่างๆ ที่ได้มอบหมาย

  7. พิจารณาอนุมัติงบประมาณด้านค่าใช้จ่ายต่างๆ ของบริษัท

  8. พิจารณากำหนดข้อปฏิบัติ ข้อบังคับ ระเบียบหลักเกณฑ์เกี่ยวกับการดำเนินงานของบริษัท

  9. ดำเนินการด้านต่างๆ ตามที่คณะกรรมการบริษัทมอบหมาย

บริษัทกำหนดให้คณะกรรมการจัดการ จัดให้มีการประชุมเป็นประจำทุกสัปดาห์ โดยในปี
2555ได้จัดให้มีการประชุมทั้งสิ้น 47 ครั้ง
รวมทั้งบริษัทได้กำหนดให้มีเลขานุการในการจดบันทึกการประชุมด้วยทุกครั้ง

การดำรงตำแหน่งของกรรมการและผู้บริหารและผู้มีอำนาจควบคุมในบริษัทย่อย บริษัทร่วม
และบริษัทที่เกี่ยวข้อง (ณ 31 ธันวาคม 2555)

  ----------------- -------- --------- --------- ----- -------- ------ ----- ------------ -----
                    SYNTEC   บริษัทย่อย   บริษัทร่วม         บริษัทอื่น                กิจการร่วมค้า   

                             SCR       NHSU      BCD   STR      BMCL   BC    SMJV         SVK

  นายสมชาย          //       //                                              ///          ///
  ศิริเลิศพานิช                                                                               

  นายชัยวัฒน์          /                                                                     
  อัศวินทรางกูร                                                                              

  นางสาวเบญจวรรณ์    /                                                                     
  สินคุณากร                                                                                 

  ดร.อริชัย รักธรรม    /                                                                     

  นายทวี             ///                                                                   
  กุลเลิศประเสริฐ                                                                            

  นางอังสณา วีรฉัตรสกุล //                 ///                                                

  นางสาวยุวดี         //                                                                    
  นิพัทธมานนท์                                                                               

  นายสุขุม พหูสูตร      *                                                                     

  นายณยศ ปิสัญธนะกูล   *                                                                     

  นางจงจิต วิธีกล      *                                                                     

  นายสุวิชา เศวตศิลา   *                                                                     

  นายวีระพงษ์         *                                                                     
  ตั้งเบญจากุล                                                                               

  นายธวัชชัย ติรไพโรจน์ *                                                                     

  นายชินทัต ณ ระนอง   *                                                                     

  นายอนุวัต           *                                                                     
  ฉัตรมงคลชาติ                                                                              

  นายโยธิน ตรีรัตนพันธ์  *                                                                     
  ----------------- -------- --------- --------- ----- -------- ------ ----- ------------ -----

หมายเหตุ :-

  / = กรรมการอิสระ // = กรรมการบริหาร /// = กรรมการ * = ผู้บริหาร

รายละเอียดเกี่ยวกับกรรมการบริษัทย่อย

บริษัท เอส ซี อาร์ แอสเซ็ท แมเนจเม้นท์ จำกัด

ประกอบธุรกิจประเภทลงทุนในอสังหาริมทรัพย์เพื่อการให้เช่า โดยบริษัทถือหุ้นในสัดส่วนร้อยละ 52
ของทุนจดทะเบียนที่ชำระแล้ว และได้มีการแต่งตั้งตัวแทนคณะกรรมการบริษัท จำนวน 2 ท่าน
เพื่อเข้าร่วมบริหารงาน ติดตาม
และควบคุมการปฏิบัติงานของบริษํทย่อยให้เป็นไปตามแผนงานที่บริษัทกำหนดเป้าหมายไว้
โดยตัวแทนของคณะกรรมการบริษัททั้ง 2 ท่านนี้ มีอำนาจผูกพันบริษัทย่อย
สามารถกระทำการแทนบริษัทย่อยได้ โดยลงลายมือชื่อร่วมกัน พร้อมประทับตราสำคัญของบริษัทย่อย
ซึ่งเป็นไปตามเงื่อนไขการลงนามของบริษัท เอส ซี อาร์ แอสเซ็ท แมเนจเม้นท์ จำกัด
ที่ได้จดทะเบียนไว้ในหนังสือรับรองบริษัท กระทรวงพาณิชย์ นั่นคือ
กรรมการจำนวนสองในสามคนลงลายมือชื่อร่วมกัน พร้อมประทับตราสำคัญของบริษัท

8.2 หลักเกณฑ์และวิธีการสรรหา กรรมการและผู้บริหาร

การสรรหากรรมการของบริษัทเป็นการเสนอรายชื่อให้ที่ประชุมผู้ถือหุ้นผู้พิจารณาแต่งตั้ง
โดยได้รับการพิจารณาจากคณะกรรมการบริษัท ซึ่งได้ผ่านการพิจารณาจากคณะกรรมการสรรหาและพิจารณาค่าตอบแทนแล้ว
ในแนวทางปฏิบัตินั้น บริษัทได้พิจารณาบุคคลที่มีความรู้ ความสามารถ
และมีประสบการณ์ในการบริหารงาน โดยเฉพาะหลักธรรมภิบาล
เพื่อให้ได้บุคคลที่สามารถพัฒนาบริษัทไปสู่จุดหมายที่ได้กำหนดไว้

การคัดเลือกบุคคลที่จะมาดำรงตำแหน่งเป็นกรรมการบริษัทรวมถึงกรรมการอิสระบริษัทมีหลักเกณฑ์และวิธีการสรรหา
2 แนวทาง ดังนี้

1. บุคคลที่ถูกคัดเลือกจะต้องมีคุณสมบัติตามหลักเกณฑ์ของบริษัทและเป็นไปตามแนวทางที่กำหนด
โดยคณะกรรมการสรรหาและพิจารณาค่าตอบแทนเป็นผู้พิจารณาและนำเสนอรายชื่อต่อคณะกรรมการบริษัทเพื่อพิจารณากลั่นกรองบุคคลนั้นๆ
ก่อนนำเสนอให้ที่ประชุมผู้ถือหุ้นพิจารณาเลือกตั้ง

สำหรับการแต่งตั้งผู้บริหารระดับสูงตั้งแต่ผู้อำนวยการฝ่ายขึ้นไป
บริษัทกำหนดให้คณะกรรมการสรรหาและพิจารณาค่าตอบแทนเป็นผู้คัดเลือกและเสนอชื่อบุคคลที่มีคุณสมบัติเหมาะสม
ให้คณะกรรมการพิจารณาเช่นกัน ส่วนผู้บริหารอื่น
กำหนดให้คณะกรรมการจัดการของบริษัทเป็นผู้พิจารณา

การสรรหาผู้บริหารของบริษัท เพื่อบริหารงานด้านต่างๆ เช่น งานด้านวิศวกรรม
งานด้านบริหารภายในต่างๆ บริษัทได้พิจารณาคัดเลือกบุคคลที่เหมาะสมกับตำแหน่ง ความรู้ความสามารถ
ประสบการณ์ในการบริหารงาน เพื่อให้ได้บุคคลที่สามารถทำประโยชน์ให้กับบริษัทอย่างเต็มความสามารถ และสามารถบริหารงานให้เป็นไปตามนโยบายที่บริษัทได้กำหนดไว้ โดยมีขั้นตอนการสรรหาจากการประกาศรับสมัครงานในสื่อต่างๆ
โดยพิจารณาจากบุคคลที่มีประสบการณ์โดยตรง พร้อมเชิญสัมภาษณ์โดยฝ่ายงานต้นสังกัด
และนำเสนอข้อมูลให้ผู้บริหารบริษัททราบเพื่อพิจารณาสัมภาษณ์ก่อนพิจารณาอนุมัติเข้าทำงานกับบริษัทต่อไป

2. เพื่อเป็นการส่งเสริมการกำกับดูแลกิจการที่ดี และคำนึงถึงความสำคัญของผู้ถือหุ้น
บริษัทจึงมีนโยบายให้ผู้ถือหุ้นเสนอชื่อบุคคลเพื่อการสรรหาและเลือกตั้งเป็นกรรมการเป็นการล่วงหน้าก่อนการประชุมสามัญผู้ถือหุ้นของบริษัทเป็นประจำทุกปี
ตามหลักเกณฑ์ที่บริษัทกำหนด
โดยบริษัทได้เผยแพร่ข่าวสารดังกล่าวผ่านสื่อของตลาดหลักทรัพย์แห่งประเทศไทย และ web-site
ของบริษัท อย่างไรก็ตามในปี 2555
ที่ผ่านมานั้นไม่พบการเสนอชื่อบุคคลเพื่อการสรรหาและเลือกตั้งเป็นกรรมการจากผู้ถือหุ้นของบริษัท

ในข้อบังคับของบริษัทได้กำหนดสิทธิของผู้ถือหุ้นในการแต่งตั้งกรรมการ ดังนี้

ในการประชุมผู้ถือหุ้น ผู้ถือหุ้นทุกคนมีคะแนนเสียงหนึ่งเสียงต่อหนึ่งหุ้น ในกรณีที่ผู้ถือหุ้น
มีส่วนได้เสียเป็นพิเศษในเรื่องอื่นใด
ผู้ถือหุ้นจะออกเสียงลงคะแนนในเรื่องนั้นมิได้นอกจากการออกเสียงลงคะแนนเลือกตั้งกรรมการ

การออกเสียงลงมติใดๆ หรือการอนุมัติกิจการใดๆ ในที่ประชุมใหญ่
จะต้องได้รับคะแนนเสียงเห็นชอบจากเสียงข้างมากของผู้ถือหุ้นมาประชุมและมีสิทธิออกเสียงลงคะแนน
เว้นแต่ในกรณีดังต่อไปนี้จะต้องได้รับคะแนนเสียงไม้น้อยกว่าสามในสี่ของจำนวนเสียงทั้งหมดของผู้ถือหุ้นที่มาประชุม
และมีสิทธิออกเสียงลงคะแนน

-   การขายหรือการโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

-   การซื้อหรือรับโอนกิจการของบริษัทมหาชนอื่นหรือบริษัทเอกชนมาเป็นของบริษัท

-   การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทหรือการรวมกิจการกับบุคคลอื่น
    โดยมีวัตถุประสงค์จะแบ่งกำไรขาดทุนกัน

8.3 ค่าตอบแทนผู้บริหาร

8.3.1 ค่าตอบแทนที่เป็นตัวเงิน

(1) ค่าตอบแทนกรรมการบริษัท

สำหรับการกำหนดค่าตอบแทนให้แก่กรรมการประจำปี 2555
คณะกรรมการบริษัทเห็นชอบตามข้อเสนอของคณะกรรมการสรรหาและพิจารณาค่าตอบแทน
จึงได้เสนอต่อที่ประชุมสามัญผู้ถือหุ้นเป็นผู้พิจารณา โดยที่ประชุมสามัญผู้ถือหุ้นของบริษัท ครั้งที่
1/2555 เมื่อวันที่ 27 เมษายน 2555
ได้มีมติเป็นเอกฉันท์อนุมัติให้กำหนดค่าตอบแทนให้แก่กรรมการประจำปี 2555 ภายในวงเงินไม่เกิน
2,000,000.- บาท โดยแบ่งเป็น ดังนี้

ก. ค่าเบี้ยประชุมคณะกรรมการบริษัท

ให้จ่ายค่าเบี้ยประชุมคณะกรรมการบริษัทให้แก่กรรมการแต่ละท่านครั้งละ 10,000.- บาท
เพื่อตอบแทนกรรมการในการเดินทางมาเข้าร่วมประชุม
ซึ่งได้ให้ข้อคิดเห็นในการดำเนินงานที่เป็นประโยชน์อย่างยิ่งให้แก่บริษัท

ข. ค่าบำเหน็จกรรมการ

ให้จ่ายค่าบำเหน็จให้แก่กรรมการตรวจสอบแต่ละท่านเป็นเงินจำนวนปีละ 200,000.- บาท ทั้งนี้
คณะกรรมการตรวจสอบมีบทบาทสำคัญในการเสนอข้อคิดเห็นที่เป็นประโยชน์ ในด้านธุรกิจ
ด้านกฎหมาย ด้านบัญชี การสอบทานข้อมูลทางการเงิน ระบบการควบคุมภายใน
และหลักธรรมาภิบาลที่ดี

+--------------------------+---------------------+--------------------+
| ชื่อกรรมการ                | ค่าเบี้ยประชุม (บาท)    | ค่าบำเหน็จกรรมการ    |
|                          |                     | (บาท)              |
+--------------------------+---------------------+--------------------+
| นายสมชาย ศิริเลิศพานิช       | 130,000             | -                  |
+--------------------------+---------------------+--------------------+
| นายชัยวัฒน์ อัศวินทรางกูร      | 130,000             | 200,000            |
+--------------------------+---------------------+--------------------+
| นางสาวเบญจวรรณ์ สินคุณากร   | 130,000             | 200,000            |
+--------------------------+---------------------+--------------------+
| ดร.อริชัย รักธรรม           | 120,000             | 200,000            |
+--------------------------+---------------------+--------------------+
| นายทวี กุลเลิศประเสริฐ       | 120,000             | -                  |
|                          |                     |                    |
| นางสาวมณี วรกิตติ           | 70,000              | -                  |
|                          |                     |                    |
| นางอังสณา วีรฉัตรสกุล        | 90,000              | -                  |
+--------------------------+---------------------+--------------------+
| รวม                      | 790,000             | 600,000            |
+--------------------------+---------------------+--------------------+

(2) ค่าตอบแทนกรรมการบริหารและผู้บริหาร

ค่าตอบแทนกรรมการบริหารและผู้บริหาร ในปีที่ผ่านมารวม 12 ท่าน
เป็นค่าตอบแทนในรูปของเงินเดือน และเงินโบนัส รวมจำนวนเงิน 21,680,349.00 บาท (ทั้งนี้
ผู้บริหาร หมายถึง ผู้จัดการ ผู้บริหารสี่รายแรกต่อจากผู้จัดการลงมา และผู้บริหารรายที่สี่ทุกราย)

8.3.2 ค่าตอบแทนอื่น

บริษัทไม่มีค่าตอบแทนอื่นให้กับผู้บริหาร เช่น
โครงการให้สิทธิซื้อหุ้นหรือหลักทรัพย์แปลงสภาพแก่ผู้บริหาร ฯลฯ เป็นต้น

8.4 การกำกับดูแลกิจการ

ตามที่ ตลาดหลักทรัพย์แห่งประเทศไทย
ได้มีการส่งเสริมให้บริษัทจดทะเบียนจัดให้มีระบบการกำกับดูแลกิจการที่ดี
โดยมุ่งหวังให้คณะกรรมการ ฝ่ายจัดการของบริษัทจดทะเบียนทุกบริษัท
ได้พัฒนาระดับการกำกับดูแลกิจการที่ดี มีประสิทธิภาพ มีความโปร่งใส สามารถตรวจสอบได้
และเกิดความเป็นธรรมกับผู้ที่เกี่ยวข้อง ทั้งนี้
ก็เพื่อประโยชน์ต่อบริษัทฯในการเพิ่มมูลค่าการเติบโตแบบยั่งยืนและเพื่อประโยชน์โดยรวมต่อความสามารถในการแข่งขันและการเติบโตของตลาดทุนไทย
ดังนั้น ตลาดหลักทรัพย์ฯจึงได้จัดทำ “หลักการกำกับดูแลกิจการที่ดีสำหรับบริษัทจดทะเบียน ปี 2549”
(The Principles of Good Corporate Governance for Listed Companies 2006)
ขึ้น โดยมีมาตราฐานเทียบเคียงกับหลักการกำกับดูแลกิจการของ The Organization for
Economic Co-Operation and Development (OECD)
และข้อเสนอแนะของธนาคารโลกจากการเข้าร่วมโครงการ Corporate Governance –
Report on the Observance of Standards and Codes (CG-ROSC)
รวมทั้งตลาดหลักทรัพย์ฯยังได้จัดทำ “แบบประเมินตนเอง
เรื่องการปฏิบัติตามหลักการกำกับดูแลกิจการที่ดี” (Corporate Governance Self
Assessment) เมื่อเดือนสิงหาคม 2550
โดยมีวัตถุประสงค์เพื่อให้บริษัทจดทะเบียนใช้เป็นเครื่องมือในการประเมินตนเองเป็นการภายในว่าบริษัทฯได้ปฏิบัติหรือยังไม่ปฏิบัติในเรื่องใด
ซึ่งถือว่ามีประโยชน์เป็นอย่างยิ่งต่อบริษัทจดทะเบียน

บริษัทฯ ได้เล็งเห็นประโยชน์และความสำคัญในการดำเนินการตามหลักการการกำกับดูแลกิจการที่ดี
จึงได้มีการจัดให้ดำเนินการตามหลักการฯและตามแบบประเมินฯ ดังกล่าวอย่างเหมาะสม โดยในปี
2550
บริษัทได้นำหลักการกำกับดูแลกิจการที่ดีมาประยุกต์ใช้ตามความเหมาะสมกับประเภทธุรกิจของบริษัทฯ
โดยการประกาศใช้ “นโยบายเกี่ยวกับการกำกับดูแลกิจการที่ดี (ฉบับปรับปรุง ครั้งที่ 1 ลว. 21
ธันวาคม 2550)” ภายหลังจากการพิจารณาเห็นชอบจากที่ประชุมคณะกรรมการบริษัทฯแล้ว
และได้ใช้นโยบายดังกล่าวนี้เป็นเกณฑ์การปฏิบัติงานเรื่อยมาอย่างต่อเนื่องในปี 2555
ซึ่งสามารถแสดงรายละเอียดการปฏิบัติตามหลักการกำกับดูแลกิจการที่ดี ประจำปี 2555 ได้ดังนี้

1.  สิทธิของผู้ถือหุ้น

1.  คณะกรรมการบริษัทได้กำหนดนโยบายในด้านการกำกับดูแลกิจการที่ดี
    โดยคำนึงถึงสิทธิของผู้ถือหุ้น นอกเหนือจากข้อกำหนดของกฎหมายแล้ว
    โดยสิทธิพื้นฐานที่ผู้ถือหุ้นได้รับ เช่น สิทธิในการเข้าร่วมประชุมผู้ถือหุ้น
    สิทธิในการได้รับข่าวสารข้อมูลอย่างเพียงพอก่อนการเข้าร่วมประชุมผู้ถือหุ้น
    สิทธิในการออกเสียงลงคะแนน สิทธิในการมอบอำนาจมอบฉันทะให้บุคคลอื่นเข้าร่วมประชุมแทน
    สิทธิในการแต่งตั้งหรือถอดถอนกรรมการ สิทธิในการแต่งตั้งผู้สอบบัญชี เป็นต้น
    ซึ่งเป็นไปตามนโยบายเกี่ยวกับการกำกับดูแลกิจการที่ดีของบริษัทฯ ฉบับปรับปรุง ครั้งที่ 1
    เมื่อวันที่ 21 ธันวาคม 2550

2.  ในปี 2555 บริษัทฯได้จัดให้มีการประชุมสามัญผู้ถือหุ้น ครั้งที่ 1/2555 เมื่อวันที่ 27 เมษายน
    2555 โดยมอบให้บริษัท ศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนหุ้นของบริษัทฯเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม
    17 วัน

3.  บริษัทฯได้จัดส่งหนังสือนัดประชุมสามัญผู้ถือหุ้น พร้อมทั้งข้อมูลประกอบการประชุมตามวาระต่างๆ
    เช่น ข้อมูล วันเวลา สถานที่ รายละเอียดต่างๆที่ผู้ถือหุ้นใช้ในการพิจารณาตัดสินใจ
    รวมทั้งกฎเกณฑ์ต่างๆ ที่ใช้ในการประชุม ขั้นตอนการออกเสียงลงมติ ฯลฯ เป็นต้น
    ให้ผู้ถือหุ้นทราบล่วงหน้า รวมทั้งได้เผยแพร่ทั้งข้อมูลดังกล่าวทั้งภาษาไทย
    และภาษาอังกฤษผ่านทาง web-site ของบริษัทฯก่อนวันประชุม 32 วัน

4.  บริษัทฯส่งเสริมสิทธิผู้ถือหุ้น โดยเปิดโอกาสให้ผู้ถือหุ้นได้แสดงความคิดเห็น
    ข้อเสนอแนะและซักถามประเด็นต่างๆในการดำเนินธุรกิจของบริษัทฯอย่างเต็มที่
    รวมทั้งบริษัทฯได้เชิญผู้สอบบัญชีของบริษัทฯเพื่อร่วมแสดงความเห็นเกี่ยวกับงบการเงิน
    อย่างไรก็ตามผู้ถือหุ้นมิได้ใช้สิทธิดังกล่าว และบริษัทฯได้ดำเนินการบันทึกเทป VDO
    เพื่อใช้เป็นหลักฐานหากผู้ถือหุ้นต้องการตรวจสอบการประชุมได้

5.  บริษัทฯได้ดำเนินการตามระเบียบวาระการประชุม ตั้งแต่วาระแรกจนถึงวาระสุดท้าย
    โดยมิได้เปลี่ยนแปลงข้อมูลสำคัญใดๆในระหว่างการประชุม
    รวมทั้งการบันทึกการประชุมอย่างถูกต้องครบถ้วน

    1.  การปฏิบัติต่อผู้ถือหุ้นอย่างเท่าเทียมกัน

1.  บริษัทฯส่งเสริมสิทธิผู้ถือหุ้นและปฏิบัติต่อผู้ถือหุ้นอย่างเท่าเทียมกัน
    โดยเปิดโอกาสให้ผู้ถือหุ้นรายย่อยหรือผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการเป็นการล่วงหน้า
    ก่อนการประชุมสามัญผู้ถือหุ้นของบริษัทฯ
    รวมทั้งบริษัทฯได้เปิดโอกาสให้ผู้ถือหุ้นดังกล่าวสามารถเสนอระเบียบวาระการประชุมเป็นการล่วงหน้าก่อนการประชุมสามัญผู้ถือหุ้นของบริษัทฯเช่นกัน
    โดยรายละเอียด ข้อกำหนด และหลักเกณฑ์ต่างๆ
    บริษัทฯได้เผยแพร่เป็นจดหมายถึงผู้ถือหุ้นผ่านระบบของตลาดหลักทรัพย์แห่งประเทศไทยและเว็บไซด์ของบริษัทฯเมื่อวันที่
    26 ธันวาคม 2554 อย่างไรก็ตามผู้ถือหุ้นมิได้ใช้สิทธิดังกล่าว

2.  บริษัทเปิดโอกาสให้ผู้ถือหุ้น ที่ไม่สามารถเข้าร่วมประชุมได้ด้วยตนเอง
    สามารถใช้สิทธิออกเสียงลงคะแนน
    โดยบริษัทฯเสนอให้มอบอำนาจให้กรรมการอิสระของบริษัทฯเข้าประชุมและลงคะแนนเสียงแทน
    โดยในการประชุมสามัญผู้ถือหุ้นปี 2555 มีผู้ถือหุ้น 2 ราย มอบอำนาจให้นางสาวเบญจวรรณ์
    สินคุณากร ซึ่งเป็นกรรมการอิสระ, กรรมการตรวจสอบ
    และกรรมการสรรหาและพิจารณาค่าตอบแทน ที่บริษัทฯเสนอเป็นผู้รับมอบอำนาจ
    ให้ออกเสียงแทน

3.  บริษัทฯได้จัดส่งหนังสือมอบฉันทะแบบ ข. ตามที่กระทรวงพาณิชย์กำหนดไว้
    ซึ่งเป็นแบบที่ละเอียดและชัดเจนให้ผู้ถือหุ้น
    เพื่อให้ผู้ถือหุ้นที่ไม่สามารถเข้าร่วมประชุมได้ด้วยตนเอง
    สามารถกำหนดทิศทางการลงคะแนนเสียงได้อย่างเต็มที่

4.  บริษัทฯได้กำหนดให้กรรมการและผู้บริหารของบริษัทฯรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตาม มาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
    รวมทั้งจำกัดการรับรู้ข้อมูลภายในเฉพาะผู้บริหาร หรือบุคคลภายในที่เกี่ยวข้องตามความจำเป็น
    และไม่อนุญาตให้นำข้อมูลภายในเปิดเผยแก่บุคคลภายนอก รวมทั้งห้ามในเรื่องการซื้อหรือขายหลักทรัพย์ของบริษัทฯ ในช่วงเวลาก่อนที่จะเปิดเผยงบการเงินหรือเผยแพร่สถานะของบริษัทฯ
    รวมถึงข้อมูลสำคัญอื่นๆ อย่างน้อย 24 – 48
    ชั่วโมงภายหลังการเปิดเผยข้อมูลให้แก่สาธารณชนแล้ว
    ซึ่งเป็นไปตามนโยบายจริยธรรมธุรกิจของบริษัทฯ ในระหว่างปีที่ผ่านมา
    ไม่ปรากฎว่ามีการซื้อขายหุ้นในช่วงเวลาดังกล่าว

    1.  บทบาทของผู้มีส่วนได้เสีย

1.  บริษัทฯได้เปิดเผยข้อมูลต่างๆ เพื่อให้ผู้มีส่วนได้เสียของบริษัทฯอันได้แก่ เจ้าหนี้
    ลูกค้า/ผู้ว่าจ้าง คู่ค้า คู่แข่งทางการค้า พนักงาน ผู้ถือหุ้น เป็นต้น ได้รับข้อมูลข่าวสาร
    อย่างเพียงพอใน เว็บไซด์ของบริษัทฯ เช่น งบการเงิน ผลประกอบการ การรับงานก่อสร้าง
    ผลคืบหน้างานก่อสร้าง ฯลฯ เป็นต้น โดยบริษัทฯได้ปรับปรุงข้อมูลให้เป็นปัจจุบันอย่างสม่ำเสมอ

2.  บริษัทฯได้กำหนดข้อพึ่งปฏิบัติที่ดีต่อผู้มีส่วนได้เสียทุกฝ่าย เพื่อให้กรรมการ ผู้บริหาร
    พนักงานทำความเข้าใจและถือปฏิบัติ ในคู่มือจริยธรรมธุรกิจ เช่น ข้อพึงปฏิบัติต่อผู้มีส่วนได้เสีย
    อันได้แก่ ผู้ถือหุ้น, พนักงาน, ลูกค้า, คู่ค้า, เจ้าหนี้, คู่แข่งทางการค้า และสังคมส่วนรวม
    โดยในปี 2555 ที่ผ่านมา บริษัทได้ดำเนินโครงการ SYNTEC ช่วยสังคม ครั้งที่ 5
    ที่โรงเรียนหนองขามอาจวิทยา จ.ร้อยเอ็ด โดยการก่อสร้างอาคารเรียน 1 ชั้น จำนวน 6
    ห้องเรียน พร้อมบริจาคอุปกรณ์การกีฬา การเรียน แด่นักเรียนโรงเรียนดังกล่าวด้วย

3.  บริษัทฯได้เปิดโอกาสให้ผู้มีส่วนได้เสียได้มีส่วนร่วม
    ในการเสนอข้อคิดเห็นหรือข้อเสนอแนะเพื่อที่บริษัทฯจะได้ดำเนินการปรับปรุงแก้ไข อาทิเช่น
    ก่อนการจัดประชุมสามัญผู้ถือหุ้นของบริษัทฯ
    บริษัทได้ทำการประกาศเชิญชวนให้ท่านผู้ถือหุ้นของบริษัทสามารถเสนอเรื่องที่เห็นควรบรรจุเป็นวาระการประชุมและ/หรือการเสนอชื่อบุคคลผู้สมควรเข้ารับการพิจารณาเลือกตั้งเป็นกรรมการบริษัทในการประชุมสามัญผู้ถือหุ้นประจำปี
    2555 ได้ล่วงหน้าผ่านทางเว็บไซด์บริษัท ทั้งนี้ ไม่พบการใช้สิทธิ์ดังกล่าวของท่านผู้ถือหุ้น

4.  บริษัทฯมีนโยบายในการดำเนินการอย่างเพียงพอ
    กรณีที่มีการปฏิบัติละเมิดหรือไม่เป็นธรรมกับผู้ที่มีส่วนได้เสียกับบริษัทฯ
    โดยกำหนดให้มีการรับเรื่องร้องเรียน และการแก้ไขปัญหาดังกล่าว ทั้งนี้
    บริษัทฯได้ประกาศเป็นนโยบาย ในคู่มือจริยธรรมธุรกิจของบริษัท เมื่อ เดือนพฤศจิกายน 2550
    ปัจจุบันยังไม่พบการร้องเรียน ซึ่งบริษัทฯจะดำเนินการติดตามผลต่อไป

    1.  การเปิดเผยข้อมูลและความโปร่งใส

1.  การเปิดเผยข้อมูลสำคัญที่เกี่ยวข้อง ทั้งข้อมูลทางการเงิน
    และข้อมูลที่มิใช่ข้อมูลทางการเงินเป็นไปตามข้อกำหนดของหน่วยงานทางการที่กำกับดูแล ได้แก่
    ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
    เป็นต้น และอยู่ภายใต้พื้นฐานของความถูกต้อง ครบถ้วน ทันเวลา โปร่งใส
    ผ่านช่องทางที่เข้าถึงข้อมูลได้ง่าย และเท่าเทียมกันทั้งเว็บไซด์ตลาดหลักทรัพย์ฯ และ
    เว็บไซด์บริษัทฯ โดยในช่วงระยะเวลาที่ผ่านมา
    บริษัทฯได้เปิดเผยข้อมูลเป็นไปตามข้อกำหนดของการเป็นบริษัทจดทะเบียน

2.  บริษัทฯกำหนดการแสดงความเห็นการให้ข้อมูลต่างๆ
    ผ่านการประชุมหรือผู้บริหารพบนักวิเคราะห์หลักทรัพย์ 2 ครั้งต่อปี
    โดยกรรมการผู้จัดการเป็นผู้ให้ข้อมูล หรือเป็นผู้มอบหมายให้ผู้อื่นให้ข้อมูล
    และเผยแพร่ข้อมูลดังกล่าวผ่านทาง เว็บไซด์ของบริษัทฯสำหรับการประชุมแบบกลุ่มย่อย
    การสัมภาษณ์หรือการตอบคำถามแก่สื่อมวลชน เป็นไปตามการนัดหมายระหว่างบริษัทฯ
    โดยกรรมการผู้จัดการเป็นผู้ให้ข้อมูล หรือเป็นผู้มอบหมายให้ผู้อื่นให้ข้อมูล
    กรณีเป็นบุคคลภายนอก ได้แก่ นักลงทุน หรือผู้ถือหุ้น หรือผู้ที่สนใจทั่วไป
    สอบถามข้อมูลของบริษัทฯให้ส่วนงานนักลงทุนสัมพันธ์เป็นผู้ให้ข้อมูล ซึ่งในปี 2555
    บริษัทฯจัดให้มีการประชุมนักวิเคราะห์หลักทรัพย์ (Analyst Meeting) 2 ครั้ง
    การประชุมนักวิเคราะห์หลักทรัพย์แบบกลุ่มย่อย (Company Visit) 3 ครั้ง เป็นต้น

3.  การทำหน้าที่ของคณะกรรมการและคณะกรรมการชุดย่อย

(1) รายชื่อ ประวัติ ประสบการณ์ทำงาน (เอกสารแนบ 1)

(2) ค่าตอบแทน (นโยบายและจำนวนเงิน) (หัวข้อ 8.3 ค่าตอบแทนผู้บริหาร)

(3) การปฏิบัติงานในปีที่ผ่านมา (หัวข้อ 8.1 โครงสร้างการจัดการ)

    1.  รายงานความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและสารสนเทศทางการเงินที่ปรากฏในรายงานประจำปี งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
  ครบถ้วน และเพียงพอที่จะดำรงรักษาไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  ในการนี้คณะกรรมการบริษัทได้แต่งตั้งคณะกรรมการตรวจสอบ
  ซึ่งประกอบด้วยกรรมการซึ่งไม่เป็นผู้บริหารเป็นผู้ดูแลรับผิดชอบเกี่ยวกับสอบทานคุณภาพของรายงานทางการเงินและระบบควบคุมภายใน
  และความเห็นของคณะกรรมการตรวจสอบ
  เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายการประจำปีแล้ว

  คณะกรรมการมีความเห็นว่าระบบการควบคุมภายในของบริษัทฯโดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย

1.  ความรับผิดชอบของคณะกรรมการ

  5.1 การถ่วงดุลของกรรมการ

คณะกรรมการของบริษัท (ข้อมูล ณ วันที่ 31 ธันวาคม 2555) มี 7 ท่าน ประกอบด้วย

- กรรมการที่เป็นผู้บริหาร 3 ท่าน

- กรรมการที่ไม่เป็นผู้บริหาร 1 ท่าน

- กรรมการที่เป็นอิสระ 3 ท่าน

  ดังนั้น บริษัทฯมีกรรมการที่เป็นอิสระทั้งหมด 3 ท่าน หรือมากกว่า 1 ใน 3 ของกรรมการ

  ทั้งคณะซึ่งมีจำนวนเพียงพอที่จะถ่วงดุลไม่ให้บุคคลหรือกลุ่มบุคคลใด
  มีอำนาจเหนือการตัดสินใจของกรรมการ

  โดยกรรมการอิสระของบริษัทฯจะต้องไม่มีความสัมพันธ์ใดๆ หรือมีธุรกิจที่เกี่ยวข้องกับบริษัทฯ
  อันจะมีผลต่อการตัดสินใจโดยอิสระของตน และมีความเป็นอิสระตามหลักเกณฑ์ของตลาดหลักทรัพย์
  ดังนี้

  - ถือหุ้นไม่เกินร้อยละ 5 ของทุนชำระแล้วของบริษัทฯ บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัท
  ทั้งนี้ให้นับรวมการถือหุ้นของกรรมการอิสระรายนั้นๆด้วย

  - ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษา
  ที่ได้เงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัทฯ
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อหน่วยงานทางการที่กำกับดูแล
  ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
  หรือที่ปรึกษาของส่วนราชการซึ่งเป็นผู้ถือหุ้นใหญ่ หรือผู้มีอำนาจควบคุมของบริษัท

  - ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนทางกฎหมาย
  ในลักษณะที่เป็น บิดา มารดา คู่สมรส พี่น้อง และบุตร รวมถึงคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

  - ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือ ผู้มีอำนาจควบคุมของบริษัทฯ
  ในลักษณะที่อาจเป็นการขัดขวางการใช้วิจารณญาณอิสระของตน
  รวมทั้งไม่เป็นหรือเคยเป็นผู้ถือหุ้นที่มีนัย
  หรือผู้มีอำนาจควบคุมของผู้ที่มีความสัมพันธ์ทางธุรกิจของบริษัทฯ บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือ ผู้มีอำนาจควบคุมของบริษัทฯ
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อหน่วยงานทางการที่กำกับดูแล

  - ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือ ผู้มีอำนาจควบคุมของบริษัทฯ
  และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของสำนักงานสอบบัญชี
  ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือ
  ผู้มีอำนาจควบคุมของบริษัทฯสังกัดยู่
  เว้นแต่จะได้พ้นจากการมีลักษระดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อหน่วยงานทางการที่กำกับดูแล

  - ไม่เป็นหรือเคยเป็นผู้ให้บริการวิชาชีพใดๆ ซึ่งรวมถึงการให้บริการเป็นที่ปรึกษาทางกฎหมาย
  หรือที่ปรึกษาทางการเงินซึ่งได้รับค่าบริการเกินกว่า 2 ล้านบาทต่อปี จากบริษัท บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือ ผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย
  ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
  เว้นแต่จะได้พ้นจากการมีลักษระดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อหน่วยงานทางการที่กำกับดูแล

  ทั้งนี้ เป็นไปตามข้อกำหนดของหน่วยงานทางการที่กำกับดูแล โดยกรรมการอิสระของบริษัทฯทั้ง 3
  ท่าน มีความเป็นอิสระตามหลักเกณฑ์ที่ดังกล่าวข้างต้น
  รวมทั้งได้ปฏิบัติตามหน้าที่ที่ได้รับมอบหมายอย่างเหมาะสมเพียงพอ

2.  คณะกรรมการบริษัทฯมีทักษะ ประสบการณ์และความสามารถเฉพาะด้าน
    ตามหน้าที่ที่ได้รับมอบหมาย (เอกสารแนบ 1)

3.  คณะกรรมการบริษัทฯได้มีมติอนุมัติเห็นชอบในการจัดทำ คู่มือจริยธรรมธุรกิจ เพื่อให้กรรมการ
    ผู้บริหาร และพนักงาน ได้ใช้เป็นแนวทางในการปฏิบัติ โดยแบ่งออกเป็น 6
    ส่วนด้วยกันเพื่อให้สะดวกต่อการทำความเข้าใจ และนำไปปฏิบัติในที่สุด อันได้แก่
    สารจากประธานคณะกรรมการ
    วิสัยทัศน์และภารกิจขององค์กรคุณค่าหรืออุดมการณ์ที่บริษัทฯมุ่งหวัง และกลยุทธ์ ข้อพึงปฏิบัติ
    การติดตามดูแลให้มีการปฏิบัติและการสอบถามข้อสงสัย
    การรับข้อร้องเรียนด้านจรรยาบรรณทางธุรกิจ และการดำเนินการด้านอื่นๆ
    โดยบริษัทฯได้ดำเนินการประกาศให้ผู้ที่เกี่ยวข้องได้รับทราบและถือปฏิบัติแล้วเมื่อ
    เดือนพฤศจิกายน 2550 จะดำเนินการติดตามดูแลให้มีการปฏิบัติอยางจริงจังต่อไป

4.  คณะกรรมการบริษัทได้ตระหนักถึงความสำคัญของการกำกับดูแลกิจการที่ดี ซึ่งมีส่วนช่วยให้ระบบบริหารจัดการ
    เป็นไปอย่างมีประสิทธิภาพ โปร่งใส ตรวจสอบได้
    และยังช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน และผู้ที่มีส่วนได้เสียทุกฝ่าย
    จึงได้ดำเนินการปรับปรุง นโยบายเกี่ยวกับการกำกับดูแลกิจการที่ดี ครั้งที่ 1 เมื่อวันที่ 21
    ธันวาคม 2550 เพื่อให้สอดคล้องกับแนวทางของตลาดหลักทรัพย์ฯ
    โดยได้รับการพิจารณาเห็นชอบจากที่ประชุมคณะกรรมการบริษัท ทั้งนี้
    ก็เพื่อประโยชน์และสร้างความเชื่อมั่นให้แก่ผู้มีส่วนได้เสียทุกฝ่าย ต่อไป

5.  คณะกรรมการกลุ่มย่อยของบริษัทฯ อันได้แก่ คณะกรรมการตรวจสอบ และ
    คณะกรรมการสรรหาและพิจารณาค่าตอบแทน ประกอบด้วยกรรมการที่เป็นอิสระมากกว่า 1 ใน
    3 ของกรรมการทั้งคณะ ซึ่งทำให้เกิดการถ่วงดุลและการสอบทานการบริหารงาน

6.  สำหรับค่าตอบแทนกรรมการบริหารและผู้บริหาร เป็นไปตามหลักการและนโยบายที่
    บริษัทฯกำหนดโดยอยู่ในระดับเดียวกับอุตสาหกรรม ทั้งนี้
    เชื่อมโยงกับผลการดำเนินงานของบริษัทฯและผลงานของผู้บริหารแต่ละท่านตามหน้าที่และความรับผิดชอบที่ได้รับมอบหมาย

  บริษัทฯได้ดำเนินการจัดตั้งคณะกรรมการสรรหาและพิจารณาค่าตอบแทน
  โดยคณะกรรมการชุดดังกล่าวได้ดำเนินการพิจารณาแต่งตั้งกรรมการผู้บริหาร
  และพิจารณากำหนดค่าตอบแทน โดยคำนึงถึงหน้าที่ความรับผิดชอบ
  และผลตอบแทนอย่างเหมาะสมเพียงพอ

  ทั้งนี้ ในการประชุมสามัญผู้ถือหุ้น ครั้งที่ 1/2555 เมื่อวันที่ 27 เมษายน 2555
  บริษัทฯได้เปิดเผยค่าตอบแทนแก่กรรมการและผู้บริหารระดับสูงในรายงานประจำปี  รวมทั้งรูปแบบหรือลักษณะของค่าตอบแทน
  เพื่อให้ผู้ถือหุ้นได้พิจารณา

7.  บริษัทฯกำหนดให้มีการประชุมคณะกรรมการบริษัทเป็นประจำอย่างน้อยทุกเดือน
    โดยมีการกำหนดวาระการประชุมเพื่อพิจารณาอย่างชัดเจน
    รวมทั้งมีการพิจารณาติดตามผลการดำเนินงานเป็นประจำ
    การจัดหนังสือเชิญประชุมพร้อมระเบียบวาระการประชุมและเอกสารที่เกี่ยวข้องก่อนการประชุมล่วงหน้าไม่น้อยกว่า
    7 วัน เว้นแต่ในกรณีที่มีเหตุจำเป็นเร่งด่วน
    เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
    โดยมีการจดบันทึกการประชุมเป็นลายลักษณ์อักษร จัดเก็บรายงานการประชุมที่ผ่านการรับรอง
    พร้อมให้คณะกรรมการและผู้ที่เกี่ยวข้องตรวจสอบได้
    โดยการประชุมในแต่ละครั้งใช้เวลาการประชุม 2 – 3 ชั่วโมง

  - ในการประชุมคณะกรรมการบริษัทฯในปี 2555 บริษัทฯได้จัดให้มีการประชุมทั้งสิ้น 13 ครั้ง
  ซึ่งครอบคลุมเรื่องที่มีนัยสำคัญต่างๆ

  -
  บริษัทฯ ได้ดำเนินการจัดทำข้อมูลและเอกสารประกอบที่เกี่ยวข้องอย่างเพียงพอต่อการตัดสินใจของกรรมการบริษัทฯ
  ในการเข้าร่วมประชุม

  -
  ประธานที่ประชุมได้จัดสรรเวลาในการประชุมไว้อย่างเพียงพอ และมีการอภิปรายปัญหาสำคัญต่างๆอย่างรอบคอบและทั่วถึง

8.  คณะกรรมการบริษัทฯได้แต่งตั้งคณะอนุกรรมการ ได้แก่
    คณะกรรมการตรวจสอบเพื่อช่วยในการกำกับดูแลกิจการและการควบคุมภายในของบริษัทฯ
    และคณะกรรมการสรรหาและพิจารณาค่าตอบแทนเพื่อทำหน้าที่ในการสรรหากรรมการ ผู้บริหาร รวมทั้งการพิจารณากำหนดค่าตอบแทน ซึ่งทั้งสองคณะอนุกรรมการได้ดำเนินการเป็นไปตามบทบาทและหน้าที่ที่ได้กำหนดไว้อย่างเพียงพอ

  ในปี 2555 คณะกรรมการตรวจสอบได้มีการจัดประชุม ทั้งสิ้น 5 ครั้ง เพื่อพิจารณาเรื่องต่างๆ
  ที่สำคัญๆ ดังนี้

  - สอบทานรายงานประเภทต่างๆ รวมทั้งระบบงาน ให้มีความถูกต้องอย่างเพียงพอ อันได้แก่
  รายงานทางการเงิน รายงานการกำกับดูแลกิจการ
  รายการที่เกี่ยวโยงกันหรือรายการที่อาจมีความขัดแย้งทางผลประโยชน์ ระบบการควบคุมภายใน รวมทั้งการเสนอแต่งตั้งและเสนอค่าตอบแทนผู้สอบบัญชี
  เป็นต้น

  สำหรับคณะกรรมการสรรหาและพิจารณาค่าตอบแทน ในปี 2555 ได้จัดให้มีการประชุมทั้งสิ้น 5
  ครั้ง เพื่อพิจารณาเรื่องต่างๆ ที่สำคัญๆ ดังนี้

  - พิจารณากำหนดขอบเขตและภาระหน้าที่ในการปฏิบัติงาน หลักเกณฑ์ในการคัดเลือก
  การสรรหากรรมการ ผู้บริหาร หลักเกณฑ์การพิจารณากำหนดค่าตอบแทน ของกรรมการ
  คณะกรรมการชุดย่อยต่างๆ และผู้บริหาร

9.  คณะกรรมการตรวจสอบได้จัดให้มีระบบการควบคุมภายใน
    รวมทั้งจัดตั้งหน่วยงานทำหน้าที่ในการตรวจสอบ/สอบทานการปฏิบัติงานต่างๆ
    เพื่อให้มั่นใจว่าการปฏิบัติงานหลักและกิจกรรมทางการเงินของบริษัทได้ดำเนินการตามแนวทางที่กำหนดอย่างเพียงพอ
    รวมทั้งการดูแลให้บริษัทปฏิบัติตามกฎหมายและข้อกำหนดที่เกี่ยวข้อง (Compliance
    Culture) ของหน่วยงานทางการที่กำกับดูแล

  ในปี 2555 บริษัทฯได้กำหนดแผนงานการตรวจสอบ
  เพื่อดูแลความครบถ้วนถูกต้องของระบบงานตามโครงการก่อสร้าง
  โดยผู้ตรวจสอบภายนอกซึ่งมีความเป็นอิสระในการปฏิบัติหน้าที่
  รวมทั้งบริษัทฯยังได้สอบทานระบบงานภายใน ตามแบบประเมินความเพียงพอของระบบการควบคุมภายใน โดยได้พิจารณาความสำคัญ
  5 ส่วน ได้แก่

1)  องค์กรและสภาพแวดล้อม

2)  การบริหารความเสี่ยง

3)  การควบคุมการปฏิบัติงานของฝ่ายบริหาร

4)  ระบบสารสนเทศและการสื่อสารข้อมูล

5)  ระบบการติดตาม

  จากรายงานผลการตรวจสอบภายใน ไม่พบประเด็นผิดพลาดที่สำคัญ
  การปฏิบัติงานเป็นไปตามขั้นตอนที่กำหนด มีระบบการควบคุมภายในอย่างเหมาะสมเพียงพอ

8.5 การดูแลเรื่องการใช้ข้อมูลภายใน

บริษัทได้กำหนดให้ผู้บริหารของบริษัทรายงานการ
เปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตาม มาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
รวมทั้งจำกัดการรับรู้ข้อมูลภายในเฉพาะผู้บริหาร หรือบุคคลภายในที่เกี่ยวข้องตามความจำเป็น
และไม่อนุญาตให้นำข้อมูลภายในเปิดเผยแก่บุคคลภายนอก รวมทั้งห้ามในเรื่องการซื้อหรือขายหลักทรัพย์ของบริษัท  โดยใช้สารสนเทศดังกล่าว บริษัทจึงได้กำหนดแนวทางปฏิบัติให้กรรมการ
ผู้บริหาร และพนักงาน ได้ยึดถือเป็นแนวทางปฏิบัติ ตามคู่มือจริยธรรมธุรกิจดังนี้

1.  พึงหลีกเลี่ยงการใช้ข้อมูลภายใน ที่ยังไม่เปิดเผยต่อสาธารณะ
    เพื่อประโยชน์ของตนเองในการซื้อขายหุ้นของบริษัท หรือให้ข้อมูลภายในแก่บุคคลอื่น
    เพื่อประโยชน์ในการซื้อหรือขายหุ้นของบริษัท

2.  พึงรายงานการซื้อขายหลักทรัพย์ของบริษัทฯต่อผู้บังคับบัญชาตามสายงาน
    เพื่อป้องกันการซื้อหรือขายหุ้นโดยใช้ข้อมูลภายในและเพื่อเลี่ยงข้อครหาเกี่ยวกับความเหมาะสมของการซื้อหรือขายหุ้นของบุคคลภายใน

3.  บุคคลภายในควรละเว้นการซื้อหรือขายหุ้นของบริษัทในช่วงเวลาก่อนที่จะเปิดเผยงบการเงิน
    หรือเผยแพร่สถานะของบริษัท รวมถึงข้อมูลสำคัญอื่นๆ และควรรอคอยอย่างน้อย 24 - 48
    ชั่วโมง ภายหลังการเปิดเผยข้อมูลให้แก่สาธารณชนแล้ว ก่อนที่จะซื้อหรือขายหุ้นบริษัท

4.  ไม่เปิดเผยข้อมูลหรือเอกสารที่เป็นความลับทางการค้าของบริษัท ให้แก่บุคคลภายนอก
    แม้ว่าบุคคลนั้นได้ลาออกหรือพ้นสภาพจากการเป็น กรรมการ ผู้บริหาร
    และพนักงานของบริษัทแล้ว

รวมทั้ง บริษัทได้กำหนดเกณฑ์ การติดตามดูแลให้มีการปฏิบัติตาม
การรับข้อร้องเรียนในเรื่องดังกล่าว โดยประกาศเป็นคู่มือจรรยาบรรณทางธุรกิจ
เป็นหน้าที่และความรับผิดชอบของกรรมการ ผู้บริหาร และพนักงานทุกระดับต้องรับทราบ
ทำความเข้าใจ และถือปฏิบัติตลอดระยะเวลาที่ปฏิบัติงานให้กับบริษัท

บริษัทฯ ได้กำหนดบทลงโทษในกรณีที่ผู้ที่เกี่ยวข้องไม่ถือปฏิบัติ ตามคู่มือจริยธรรมธุรกิจ
ทั้งนี้เป็นไปตามระเบียบที่บริษัทฯได้กำหนดไว้

8.6 บุคลากร

1.  จำนวนพนักงานของบริษัท

จำนวนพนักงานในแต่ละสายงานหลักของบริษัท ณ วันที่ 31 ธันวาคม 2555 มีรายละเอียด ดังนี้

  ------------------------------------------------- ---------------------
  ฝ่ายงาน                                            จำนวนบุคลากร

  สำนักกรรมการผู้จัดการ                                 28

  ฝ่ายงานก่อสร้าง 1                                    165

  ฝ่ายงานก่อสร้าง 2                                    114

  ฝ่ายงานก่อสร้าง 3                                    129

  ฝ่ายงานก่อสร้าง 4                                    114

  ฝ่ายประมาณราคา และประมูลงาน และเทคนิควิศวกรรม         27

  ฝ่ายกำกับสัญญา และต้นทุน                               48

  ฝ่ายทรัพากรบุคคล และธุรการ                            46

  ฝ่ายบัญชี และบริหารระบบข้อมูล                           26

  ฝ่ายการเงิน                                         6

  ฝ่ายจัดซื้อจัดจ้าง                                      28

  ส่วนคลังเครื่องจักร                                    36

  ส่วนงานวิศวกรรมระบบ                                 90

  รวม                                               857
  ------------------------------------------------- ---------------------

หมายเหตุ:-

จำนวนพนักงานข้างต้นเป็นพนักงานประจำทั้งหมด และมีพนักงานรายวันอีกจำนวน 4,435 คน

2.  ข้อพิพาทด้านแรงงาน

ในช่วงระยะเวลา 3 ปีที่ผ่านมาบริษัทไม่มีข้อพิพาทด้านแรงงาน

3.  ผลตอบแทนรวมของพนักงาน

ผลตอบแทนรวมของพนักงาน ได้แก่ เงินเดือน และโบนัส ของพนักงานบริษัททั้งหมด ในปี 2555
เป็นจำนวนเงินทั้งสิ้น 287,404,178.- บาท

4.  นโยบายในการพัฒนาพนักงาน

บริษัทได้ตระหนักถึงความสำคัญของการพัฒนาบุคลากร
จึงมุ่งมั่นที่จะเสริมสร้างการพัฒนาศักยภาพของบุคลากรให้มีความรู้ ความสามารถ
และทักษะที่ใช้ในการปฏิบัติงานในทุกระดับอย่างต่อเนื่องมาโดยตลอด
ทั้งการพัฒนาในด้านทักษะการบริหาร การจัดการ การสร้างทีมงาน การอยู่ร่วมกัน
การเรียนรู้ในด้านวิชาชีพเฉพาะทาง
และส่งเสริมให้พนักงานได้มีความรู้ในด้านเทคโนโลยี่สารสนเทศ
เพื่อเพิ่มประสิทธิภาพการจัดกิจการงานของพนักงานและผู้บริหาร
ให้สามารถนำข้อมูลสำคัญในการพิจารณาตัดสินใจ แก้ไขปัญหาได้อย่างมีประสิทธิภาพ
รวมทั้งส่งเสริมให้บุคลากรของบริษัทตระหนักถึงการพัฒนาตนเองเพื่อเตรียมความพร้อมสำหรับการแข่งขันที่สูงขึ้น
ตลอดจนการเสริมสร้างให้บุคลากรได้ดำเนินงานตามแนวทางของการกำกับดูแลกิจการที่ดี
ยึดหลักจรรยาบรรณในการปฏิบัติ

ซึ่งการดำเนินงานต่างๆ
จะช่วยส่งเสริมให้บุคลากรมีทักษะและความชำนาญในการดำเนินกิจการของบริษัท
อันนำมาซึ่งการพัฒนาองค์กรอย่างสืบเนื่องต่อไป